Dragsmark kloster
Store norske leksikon,Kunst og estetikk,Arkitektur og landskap,Arkitekturhistorie,Middelalderens arkitekturhistorie
Dragsmark kloster var et kloster for premonstratensermunker på halvøya Bokenäs i Bohuslän i middelalderen, da dette området var en del av Norge. Klosteret ble anlagt av kong Håkon Håkonsson før 1260, muligens i 1234.
Klosteret nøt en tid stor anseelse og hadde en beskytter i Magnus Eiriksson, men senere gikk det tilbake. I årene 1519–1532 ble det sekularisert. På begynnelsen av 1600-tallet ble klosterbygningen revet for å gi stein til festningen Bohus, men noe er ennå bevart, blant annet en del av kirkens murer. En praktfull alterkalk fra kirkens anleggstid er bevart.Navnet Dragsmark betyr skogen ved Drag, det vil si et sted hvor det var nødvendig å forlate vannveien og dra båtene over land. Les mer i Store norske leksikon Premonstratenserordenen Norge i høymiddelalderen Norge i senmiddelalderen Sveriges historie